ดอน นักฆ่าหน้าหยก 2

***ดอน นักฆ่าหน้าหยก 2*** (; ) เป็นภาพยนตร์แอ็คชั่นระทึกขวัญภาษาฮินดีของอินเดียปี ค.ศ. 2011 เขียนบทและกำกับโดย ฟาร์ฮาน อัคตาร์ เป็นภาคต่อจาก *[[ดอน นักฆ่าหน้าหยก]]* ปี ค.ศ. 2006 ภาพยนตร์เรื่องนี้ร่วมผลิตโดย ฟาร์ฮาน, ริเตศ สิธวานี และ ชาห์รุข ข่าน ภายใต้บริษัท เอ็กเซล เอ็นเตอร์เทนเมนต์ และ เรด ชิลลี่ส์ เอ็นเตอร์เทนเมนต์ ภาพยนตร์เรื่องนี้มี ชาห์รุข ข่าน รับบทเป็นตัวเอกร้าย และ ปริยังกา โจปรา รับบทเป็น โรมา ร่วมด้วย ลารา ทัตตา, โบมัน อีรานี, กุณาล กปูร, โอม ปุรี, นะวาบ ชาห์ และ เอลี ข่าน ในบทบาทสมทบ เรื่องราวเกิดขึ้นห้าปีหลังจากเหตุการณ์ในภาคแรก ดอน เจ้าพ่อค้ายาเสพติดระดับนานาชาติผู้ทรงอิทธิพล วางแผนที่จะขโมยเครื่องพิมพ์เงินจากธนาคารในเบอร์ลินเพื่อเข้าครอบครองธุรกิจปลอมแปลงเงินตราในยุโรป ขณะที่โรมาเข้าร่วมกับอินเตอร์โพลเพื่อตามล่าเขา เพลงประกอบภาพยนตร์ประพันธ์โดย ศันกะร์-เอห์สาน-ลอย โดยมีเนื้อเพลงเขียนโดย จาเวด อัคตาร์

หลังจากความสำเร็จของภาพยนตร์ภาคแรก ฟาร์ฮานเริ่มวางแผนสร้างภาคต่อในปี ค.ศ. 2007 แต่แผนการก็ไม่เป็นรูปเป็นร่าง ต่อมาโครงการนี้ได้รับการประกาศอีกครั้งในช่วงต้นปี ค.ศ. 2010 โดยมีกำหนดเริ่มถ่ายทำในปลายปีนั้น การถ่ายทำหลักส่วนใหญ่เกิดขึ้นในเบอร์ลิน ซึ่งเป็นสถานที่ถ่ายทำภาพยนตร์ส่วนใหญ่ เจสัน เวสต์ รับหน้าที่กำกับภาพ และ อานันท์ สุพยา เป็นผู้ตัดต่อภาพยนตร์

*ดอน นักฆ่าหน้าหยก 2* ออกฉายเมื่อวันที่ 23 ธันวาคม ค.ศ. 2011 ในรูปแบบสองมิติและสามมิติ พร้อมกับเวอร์ชันพากย์ภาษาทมิฬและเตลูกู เมื่อออกฉาย ภาพยนตร์เรื่องนี้ได้รับการวิจารณ์ทั้งดีและไม่ดีจากนักวิจารณ์ ซึ่งชื่นชมการถ่ายทำภาพยนตร์ การออกแบบฉาก ดนตรี ฉากแอ็คชั่น และการแสดงของนักแสดง แต่ก็วิจารณ์เรื่องจังหวะการดำเนินเรื่องและรู้สึกว่าขาดความตื่นเต้นเมื่อเทียบกับภาคแรก *ดอน นักฆ่าหน้าหยก 2* ประสบความสำเร็จในเชิงพาณิชย์ ทำรายได้มากกว่า  ขึ้นเป็นภาพยนตร์ที่ทำรายได้สูงสุดเป็นอันดับสามของปี

ในงานประกาศรางวัลฟิล์มแฟร์ครั้งที่ 57 *ดอน นักฆ่าหน้าหยก 2* ได้รับการเสนอชื่อเข้าชิง 5 สาขา รวมถึงภาพยนตร์ยอดเยี่ยม ผู้กำกับยอดเยี่ยม (ฟาร์ฮาน) และนักแสดงนำชายยอดเยี่ยม (ชาห์รุข ข่าน) และได้รับรางวัล 2 รางวัล ได้แก่ ฉากแอ็คชั่นยอดเยี่ยม และการออกแบบเสียงยอดเยี่ยม

## เนื้อเรื่อง
ผ่านมาห้าปีหลังจากเรื่องราวในภาคแรก ดอนได้อาศัยอยู่ในประเทศไทยมาตลอดห้าปี วันหนึ่งเขาได้รับโคเคนและถูกหักหลังจากกลุ่มของเขาเองเนื่องจากได้รับการว่าจ้างจากพ่อค้ายาในยุโรปแลกกับการอนุญาตให้ค้ายาในยุโรป ดอนจึงตัดสินใจจัดการพวกเขาก่อนที่จะทำลายหมู่บ้านเหล่านั้น หลังจากนั้น เขากลับไปมาเลเซียและมอบตัวกับมะลิกและโรมา ซึ่งตอนนี้เข้าร่วมกับตำรวจสากลแล้ว ดอนถูกส่งเข้าเรือนจำและได้พบกับวรรธัน คู่แค้นเก่า วรรธันพยายามจะแก้แค้นแต่ดอนได้ทำให้เขาเข้าร่วมแผนการและทั้งคู่ได้แหกคุกออกมา

ดอนเริ่มต้นเดินทางไปที่สวิสเซอร์แลนด์ โดยให้วรรธันนำเอากุญแจที่เก็บไว้ออกมารวมถึงเทปที่สิงฆานิยาได้พูดคุยกับเจ. เค. ทีวาน เพื่อจัดการลอบสังหารเจมส์ เวอร์เดน เพื่อให้ฟาเบียน โคล เจ้านายของเขาได้ขึ้นเป็นประธานธนาคารแทน ซึ่งสิงฆานิยาถูกวรรธันสังหารไปเมื่อห้าปีก่อน ดอนข่มขู่ให้ทีวานมอบแผ่นดิสก์ที่มีพิมพ์เขียวของธนาคาร แต่ทีวานตัดสินใจจ้างอับดุล จับบาร์ ให้เก็บดอนแทน

อย่างไรก็ตาม ดอนได้โน้มน้ามให้อับดุล จับบาร์ เข้าร่วมแผนการของเขา ทั้งยังข่มขู่ทีวานซ้ำให้มอบแผ่นดิสก์จริง หลังจากนั้นจึงเริ่มแผนการปล้นแท่นพิมพ์ธนบัตร โดยมีสะมีร์ซึ่งเป็นแฮกเกอร์คอยควบคุมระบบไฟฟ้าและระบบความปลอดภัยของธนาคาร วรรธันทำหน้าที่หลอกล่อนำเอานิ้วมือของ ดร. ชไนเดอร์ ซึ่งมีอำนาจในการเปิดตู้เซฟ อับดุล จับบาร์ ทำหน้าที่เป็นหน่วยดับเพลิงปลอม ส่วนตัวเขาจะเป็นผู้วางแผนชิงแท่นพิมพ์ธนบัตร ขณะที่มะลิกและโรมาเองก็ได้เดินทางมาเยอรมนีเพื่อพยายามจับกุมดอน

จับบาร์และวรรธันหักหลังดอน แต่ดอนซึ่งรู้อยู่แล้วได้วางแผนไว้ล่วงหน้า โดยเขาพยายามหลบหนีแต่ถูกจับกุมเนื่องจากสะมีร์แจ้งจับเขา แต่หลังจากนั้นเขาได้ต่อรองกับตำรวจโดยจะมอบแผ่นดิสก์และแท่นพิมพ์ธนบัตรให้แลกกับความปลอดภัยของตัวประกันและการปลดชนวนระเบิด รวมถึงการส่งมอบเอกสารที่เกี่ยวกับเขา ดอนได้เผชิญหน้ากับวรรธันและจับบาร์อีกครั้ง วรรธันบังคับให้โรมายิงดอนแต่เธอยิงไม่ได้จนทำให้จับบาร์ยิงเธอและดอนได้ตัดสินใจสังหารจับบาร์และหยุดวรรธัน หลังจากนั้นตำรวจจึงได้แผ่นดิสก์และแท่นพิมพ์ธนบัตร ซึ่งได้ส่งมอบให้กับทีวาน และได้พบคลิปการเจรจากันระหว่างสิงฆานิยาและทีวานในแผ่นดิสก์ดังกล่าว

ทีวานถูกระเบิดของดอนเสียชีวิตและทำให้แท่นพิมพ์ธนบัตรถูกทำลาย ขณะที่โคลและจิมมีถูกจับ มีการเปิดเผยความจริงในภายหลังว่า การที่สะมีร์โทรหาตำรวจเป็นแผนการของดอนเอง โดยแท่นพิมพ์จริงนั้นเขาได้ซ่อนมันไว้ในกล่องพัสดุซึ่งได้ส่งมาหาสะมีร์ในภายหลัง ส่วนแท่นพิมพ์ธนบัตรที่ทีวานนำไปนั้นเป็นของปลอม ดอนประกาศตัวเป็นผู้ครองโลกใต้ดินทั้งในเอเชียและยุโรป เรียกมันว่าเป็นการอาชญากรรมอย่างสมบูรณ์แบบ

## นักแสดง

## หมายเหตุ

## อ้างอิง

หมวดหมู่:ภาพยนตร์อินเดีย
หมวดหมู่:ภาพยนตร์ภาษาฮินดี
หมวดหมู่:ภาพยนตร์โลดโผน
หมวดหมู่:ภาพยนตร์อาชญากรรม
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ถ่ายทำในประเทศเยอรมนี
หมวดหมู่:ภาพยนตร์ที่ถ่ายทำในประเทศมาเลเซีย
หมวดหมู่:ภาพยนตร์ที่ถ่ายทำในประเทศสวิตเซอร์แลนด์
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ที่ถ่ายทำในเบอร์ลิน
หมวดหมู่:ภาพยนตร์อินเดียที่ออกฉายในปี พ.ศ. 2554